Diari Oficial de la Generalitat Valenciana


Sumari del DOGV 7742, del 16-03-2016 (2016/1848)

Informació pública sobre resultat de les subhastes relatives a l'alienació dels aprofitaments ordinaris de fusta en diverses forests propietat de la Generalitat Valenciana.
----------------------------------------------------------------------------------------------------------------------------------------------------------------------------

### Dades del document

Número de DOGV
:   7742

Data del DOGV
:   16-03-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/1848


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública sobre resultat de les subhastes relatives a l'alienació dels aprofitaments ordinaris de fusta en diverses forests propietat de la Generalitat Valenciana. [2016/1848]  
Informació pública sobre resultat de les subhastes relatives a l'alienació dels aprofitaments ordinaris de fusta en unes forests propietat de la Generalitat Valenciana, corresponents al pla d'aprofitaments forestals de la província de València per a l'any 2016, publicat en el Diari Oficial de la Comunitat Valenciana número 7701 de data 20 de gener de 2016 i correcció d'errors publicades en el DOCV número 7728 de data 25 de febrer de 2016.  
  
Celebrada el dia 10 de març de 2016, en la seu de la Direcció Territorial de València de la Conselleria d'Agricultura, Medi Ambient, Canvi Climàtic i Desenvolupament Rural, la licitació dels aprofitaments de fusta per part de la mesa de contractació constituïda amb aquest efecte, el resultat, d'acord amb el plec general de condicions economicoadministratives inclòs en l'annex III de l'Ordre 10/2015, de 8 d'abril, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana, ha sigut el que s'inclou en l'annex I, on s'indiquen els aprofitaments adjudicats i els que han quedat deserts.  
  
  
De la mateixa manera, en l'annex II s'indiquen les ofertes presentades que es declaren excloses, pels motius que s'indiquen.  
  
D'acord amb el que establix l'apartat 7 de l'anunci d'informació pública per a les subhastes relatives a l'alienació dels aprofitaments ordinaris de pastures, apícoles, plantes aromàtiques, tòfona, labor i sembra i fusta en unes forests gestionades per la Generalitat Valenciana, tant de titularitat municipal com pròpies, publicat en el Diari Oficial de la Comunitat Valenciana número 7701, el dia 20 de gener de 2016, s'informa que per als aprofitaments que han quedat deserts en la primera subhasta realitzada, conforme a l'annex I, se celebrarà una nova subhasta el dia 21 de març de 2016, a les 12.00 hores, en les dependències de la Direcció Territorial de València de la Conselleria d'Agricultura, Medi Ambient, Canvi Climàtic i Desenvolupament Rural, sota el mateix tipus de taxació i condicions que les inicialment previstes en l'esmentat anunci. El termini de presentació de sol·licituds a l'esmentada subhasta, en els mateixos termes i condicions que les previstes per a la primera subhasta acabarà el dia 17 de març de 2016.  
  
  
València, 10 de març de 2016.- El director territorial: Javier Civera Martínez.  
  
ANNEX II  
  
Ofertes presentades rebutjades per no complir els requisits exigits en l'article 6 de l'annex III de l'Orde 10/2015, de 8 d'abril, de la Conselleria d'Infraestructures, Territori i Medi Ambient, per la qual es regulen els aprofitaments forestals de la Comunitat Valenciana (DOCV 7508, 20.04.2015):  
  
- Valenciana Forestal, SL - Forest UP núm. 190, Mas de Cortixelles.